Sigutė Chlebinskaitė

Sigutė Chlebinskaitė (g. 1977 m. spalio 4 d. Kaune) – žymi Lietuvos knygų dailininkė, grafikė, iliustruotoja. Daugelio knygos menui skirtų renginių sumanytoja ir organizatorė.

Biografija 
1996 m. baigė M. K. Čiurlionio menų gimnaziją.
1996–2001 m. studijavo Vilniaus dailės akademijoje, Prahos taikomojo meno, architektūros ir dailės akademijoje, Zalcburgo vasaros akademijoje.
2001-aisiais ji įkūrė kūrybinę studiją „Tu gali sukurti knygą“, supažindinančią vaikus su įvairiais knygų istorijos etapais.
2008 m. stažavosi Tarptautinėje vaikų ir jaunimo bibliotekoje Miunchene. Tarptautinės vaikų ir jaunimo literatūros asociacijos narė.

Kūryba 
Platus Chlebinskaitės apipavidalintų knygų diapazonas: senųjų raštų naujas pateikimas, mokslinių monografijų apipavidalinimas puikiai atspindintis praeities epochų dvasią, šiuolaikinės dailės ir fotografijos albumai, poezijos rinkiniai ir eseistika.

Iiustruotos, apipavidalintos knygos:
 Kas kiemely daros: (eilėraščiai vaikams), Kazys Jakubėnas, Vilnius: Gimtasis žodis, 2003. Tarptautinis apdovanojimas „Prix Octogone“, Prancūzija; IBBY Lietuvos skyrius premija už meniškiausiai iliustruotą knygą vaikams; Paskatinamoji premija Lietuvos knygos meno konkurse, 2004; įtraukta į IBBY garbės sąrašą, Makao, Kinija, 2006.
 Carmina Burana. Vagantų poezija: (eilėraščiai), Vilnius: Lietuvos literatūros ir tautosakos institutas, 2003. Paskatinamoji premija ir premija jaunajam dailininkui Lietuvos knygos meno konkurse, 2004.
 Iš naminio audimo dainos: (kompozicijos poeto balsui ir instrumentinei gausai), Vladas Braziūnas, Algirdas Klova, Vilnius: Kronta, 2005. Premija Lietuvos knygos meno konkurse, 2006.
 Baltas: (haiku eilėraščiai), Paulius Lai Vėjus Normantas, Vilnius: Petro ofsetas, 2005.
 Mundus emblematum: XVII a. Vilniaus spaudinių iliustracijos, Jolita Liškevičienė, Vilnius: Vilniaus dailės akademijos leidykla, 2005. Premija Lietuvos knygos meno konkurse, 2006.
 Metimas: (eilėraščiai), Rolandas Rastauskas, Vilnius: Apostrofa, 2006. Paskatinamoji premija Lietuvos knygos meno konkurse; diplomas Baltijos knygos meno konkurse, 2007.
 Fotografijos: (fotografijų albumas), Vytautas Balčytis, Vilnius: Apostrofa, 2006. Paskatinamoji premija Lietuvos knygos meno konkurse, 2007.
 Tapyba: (albumas) Aloyzas Stasiulevičius, Vilnius: Vilniaus dailės akademijos leidykla, 2006. Premija Lietuvos knygos meno konkurse, 2007.
 Biblijos išmintis, sudarytoja Iris Seidenstricker, Vilnius: Alma littera, 2008. Diplomas Lietuvos knygos meno konkurse, 2009.
 Vilkas vienaakis: (eilėraščiai), Juris Kronbergs, Vilnius: Kronta, 2008.
 Sentimentalus romansas: Rinktiniai eilėraščiai, A. A. Jonynas, Vilnius: Tyto alba, 2009. Premija Lietuvos knygos meno konkurse, 2010.
 Rožės / Les Roses, R. M. Rilke, Vilnius: Apostrofa, 2009.
 Gintautas Gavenavičius. Lino mūka, M. Gavenavičienė, I. Pleikienė, Vilnius: Vilniaus dailės akademijos leidykla, 2009. Premija Lietuvos knygos meno konkurse, 2010.
 Miestas kitaip: (fotografijų albumas), Gintautas Trimakas, Vilnius: Kitos knygos, 2009.
 Kuosos Kro gyvenimas ir atvirkščiai: (eilėraščiai vaikams), Vladas Braziūnas, Vilnius: Versus aureus, 2011. Diplomas Lietuvos knygos meno konkurse, 2012.
 Architektūra sovietinėje Lietuvoje. (monografija) Marija Drėmaitė, Vaidas Petrulis, Jūratė Tutlytė. Vilnius: Vilniaus dailės akademijos leidykla, 2012

Įvertinimai 
Sigutė Chlebinskaitė pelnė aukščiausius Lietuvos ir Baltijos šalių knygos meno konkursų apdovanojimus.
 Kultūros ministerijos geriausio profesionalaus meno debiuto premiją 2004 m.
 Kultūros ministerijos premiją „Už nuopelnus skatinant skaitymą“ 2008 m.
 LR prezidento Valdo Adamkaus apdovanota medaliu „Už nuopelnus Lietuvai“ 2007 m.
 Sigutės sukurtos leporello knygos 2002 ir 2005 m. įtrauktos į Lietuvos rekordų knygą.
 Už iliustracinį debiutą, Kazio Jakubėno poezijos knygą „Kas kiemely daros“, dailininkė pelnė prestižinį tarptautinį apdovanojimą „Prix Octogone“ Prancūzijoje ir buvo įtrauktą į IBBY garbės sąrašą.

Nuorodos 
 Kūrybinė studija Knygų šalis 
 7 meno dienos Nr. 9 (977), 2012 kovo 02 d Dailė. Lengvai ir intelektualiai
 VAIKŲ LITERATŪROS INFORMACIJOS SVETAINĖ. RUBINAITIS – Naujienos:DIDIER TEYRAS: "VILNIAUS KNYGŲ MUGĖ – GAUSIAI PRATURTINANTI PATIRTIS

Šaltiniai 

Lietuvos dailininkai